钦定古今图书集成/理学汇编/学行典/第238卷 > 史诏
## 钦定古今图书集成/理学汇编/学行典/第238卷 > 史诏

按《宁波府志》：“史诏，字升之。父冀国公简，母冀国夫人
叶氏，遗腹子也。颀秀丰下，少有立志，常与丰清敏公
稷受业于乡。先生楼郁以孝闻，遇大比，辄引避。常曰：
‘无母氏之节，已无史氏矣’。誓终身母子不相离。或曰：
‘取荐所以荣母也’。诏曰：‘朝廷设科，思得其用，敢窃为
己荣耶？设与计偕，则初志爽矣。况忘亲欺君，士君子’”
所不为也。大观二年，诏举孝、友、睦、《姻》《任》《恤》《中》《和》、八行
兼备者，乡人以诏应命，遂与避于县东大田山。郡守
迹所往，迫使就道，誓不赴，乡人称为“八行先生。”后孙
浩贵，累赠太师、越国公。